कलेक्ट्रेट परिसर में 7.5 किलोवॉट क्षमता का सौर ऊर्जा संयंत्र लगेगा
बाड़मेर | कुछसमय बाद कलेक्ट्रेट सौर ऊर्जा रोशन होगा। जिला प्रशासन की नई पहल से बिजली की बचत के साथ सौर ऊर्जा के उपयोग को बढ़ावा मिलेगा। इसके लिए कलेक्ट्रेट परिसर में 7.5 किलोवाट क्षमता का सौर ऊर्जा प्लांट लगाया जाएगा। कलेक्टर सुधीर शर्मा ने बताया कि कलेक्ट्रेट परिसर में 5.75 लाख की लागत से 7.5 किलोवाट क्षमता का सौर ऊर्जा प्लांट लगाया जाएगा। सौर ऊर्जा से जितनी देर तक रोशनी रहेगी और बिजली उपकरण चलेंगे, उतनी देर तक के बिजली का बिल मूल बिल में नहीं जुड़ेगा। इस प्लांट से कलेक्ट्रेट परिसर में बिजली उपयोग में लेने के अलावा सरप्लस बिजली ग्रिड को ट्रांसफर कर दी जाएगी। कलेक्ट्रेट भवन को सौर ऊर्जा से रोशन करने के लिए छत पर पैनल लगाए जाएंगे। बाड़मेर में सौर ऊर्जा उत्पादन के लिए अनुकूल रहने से बिजली उत्पादन में निरंतरता बनी रहेगी। इसके अलावा सप्ताह में दो दिन शनिवार एवं रविवार को अवकाश होने के कारण भी इस अवधि में उत्पादित होने वाली बिजली ग्रिड को ट्रांसफर कर दी जाएगी।
hin_Deva hin_Deva